**Ministru kabineta noteikumu projekta “Eiropas Savienības Atveseļošanas un noturības mehānisma plāna īstenošanas un uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Eiropas Savienības Atveseļošanas un noturības mehānisma plāna īstenošanas un uzraudzības kārtība” (turpmāk MK noteikumu projekts) izstrādāts ar mērķi, lai Latvijas Republika kā Eiropas Savienības dalībvalsts nodrošinātu pienākumu, ka Eiropas Savienības Atveseļošanas un noturības mehānisms plāns (turpmāk Atveseļošanas fonda plāns) tiek īstenots saskaņā ar attiecīgajiem Eiropas Savienības un Latvijas Republikas nacionālajiem tiesību aktiem. Minētajā nolūkā Atveseļošanas fonda plāna īstenošanas procesā dalībvalstīm jānodrošina atbilstošas un efektīvas iekšējās kontroles sistēmas darbību, lai Eiropas Savienības piešķirtais finansējums netiktu nepamatoti izmaksāts, tas ir, pretēji normatīvo aktu prasībām, vai neievērojot Atveseļošanas fonda plānā noteiktos mērķus un atskaites punktus. Lai šo uzraudzību veiktu pietiekami efektīvi un pārskatāmi, jāapkopo standartizētu kategoriju dati un informācija, kas ļautu novērst un konstatēt nopietnus pārkāpumus, proti, krāpšanu, korupciju, interešu konfliktu un dubulto finansējumu saistībā ar Atveseļošanas fonda plānā atbalstītajiem pasākumiem. Tāpat visām Atveseļošanas fonda plāna īstenošanas uzraudzībā iesaistītajām iestādēm, tai skaitā Eiropas Komisijas (turpmāk – EK) pārstāvjiem jānodrošina attiecīga pieeja ar Atveseļošanas fonda plāna īstenošanu saistītajai informācijai, tai skaitā attiecīgajai informācijas un uzraudzības sistēmai. Ministru kabineta noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžeta un finanšu vadību 19.3 panta otrā daļa un EIROPAS PARLAMENTA UN PADOMES REGULA (ES) 2021/241 (2021. gada 12. februāris), ar ko izveido Atveseļošanas un noturības mehānismu (turpmāk – Regula) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 27. aprīlī (prot. Nr. 36 27. §) Ministru kabinets (turpmāk – MK) apstiprināja Atveseļošanas fonda plānu[[1]](#footnote-2), kurš iesniegts Eiropas Komisijā (turpmāk – EK) 2021. gada 30. aprīlī. 2021. gada 13. jūlijā Atveseļošanas fonda Padomes Īstenošanas lēmums apstiprināts Eiropas Savienības Ekonomikas un finanšu padomē (ECOFIN). Atveseļošanas fonda plāns ir sagatavots par visu atbalsta grantu daļu 1,82 miljardu euro apmērā, kas ir maksimālais Latvijai pieejamais finansējuma apjoms, balstoties uz aktuālajām ekonomikas prognozēm. Tieši ekonomikas transformācijas un izaugsmes stadijā gaidāms galvenais Atveseļošanas fonda plāna pienesums kopējo Latvijas COVID - 19 pārvarēšanas stratēģijas mērķu sasniegšanā. Kā galvenie nacionālās industriālās politikas rīcības virzieni Latvijas attīstībai ir noteikti cilvēkkapitāls, inovācija, biznesa vide un eksportspēja, finanšu pieejamība un infrastruktūra. Latvijas Atveseļošanas fonda plāns sniegs tiešu ieguldījumu visu minēto stratēģijas mērķu sasniegšanā, gan nodrošinot investīciju atbalstu, gan ieviešot būtiskas strukturālās reformas, lai sakārtotu politikas ietvaru konkrētās jomās.Regula dalībvalstīm nosaka pienākumu Atveseļošanas fonda plānā iekļaut informāciju par dalībvalsts plāniem, sistēmām un konkrētiem pasākumiem, ar kuriem novērst un atklāt interešu konfliktus, korupciju, krāpšanu un izvairīties no dubultas finansēšanas no Atveseļošanas fonda līdzekļiem vai citām Eiropas Savienības programmām. Mehānisma īstenošana jāveic saskaņā ar pareizas finanšu pārvaldības principu. Lai nodrošinātu valstu atbildību un koncentrēšanos uz attiecīgajām reformām un investīcijām, dalībvalstīm jāiesniedz EK pienācīgi argumentēts un pamatots Atveseļošanas fonda plāns. Atveseļošanas fonda plānā nepieciešams detalizēt, kā nodrošināt, lai Atveseļošanas fonda plānā, ņemot vērā tajā paredzētos pasākumus, ir visaptveroša un pienācīgi līdzsvarota reakcija uz attiecīgās dalībvalsts ekonomisko un sociālo situāciju, kā arī jāiekļauj detalizēts tā uzraudzības un īstenošanas pasākumu kopums.Dalībvalsts pienākums ir nodrošināt, ka mehānisms tiek īstenots saskaņā ar attiecīgajiem Eiropas Savienības un Latvijas Republikas nacionālajiem tiesību aktiem. Minētajā nolūkā Atveseļošanas fonda plāna īstenošanas procesā dalībvalstīm jānodrošina atbilstošas un efektīvas iekšējās kontroles sistēmas darbību, lai Eiropas Savienības piešķirtais finansējums netiktu nepamatoti izmaksāts, tas ir, pretēji normatīvo aktu prasībām, vai neievērojot plānā noteiktos mērķus un atskaites punktus. Lai šo uzraudzību veiktu pietiekami efektīvi un pārskatāmi, jāapkopo standartizētu kategoriju dati un informācija, kas ļautu novērst un konstatēt nopietnus pārkāpumus, proti, krāpšanu, korupciju, interešu konfliktu un dubulto finansējumu saistībā ar atbalstītajiem pasākumiem. Tāpat visām Atveseļošanas fonda plāna īstenošanas uzraudzībā iesaistītajām iestādēm, tai skaitā EK pārstāvjiem jānodrošina attiecīga pieeja ar Atveseļošanas fonda plāna īstenošanu saistītajai informācijai, tai skaitā attiecīgajai informācijas un uzraudzības sistēmai. Tāpat Regulas 18. panta 4. punkta p) apakšpunkts nosaka, ka Atveseļošanas fonda plānā jābūt iekļautai informācijai par kārtību, kā attiecīgā dalībvalsts efektīvi uzraudzīs un īstenos plānu, bet r) apakšpunkts nosaka nepieciešamību sniegt skaidrojumu par dalībvalsts sistēmu, lai novērstu un atklātu korupciju, krāpšanu un interešu konfliktus saistībā ar mehānisma līdzekļu izmantošanu un par pasākumiem, kuru mērķis ir novērst dubultu finansēšanu no mehānisma un citām Eiropas Savienības programmām. Savukārt Regulas 19. panta j) apakšpunkts nosaka, ka EK vērtēs to, kā attiecīgās dalībvalsts ierosinātie pasākumi novērsīs un atklās korupciju, krāpšanu un interešu konfliktus saistībā ar minētā plāna līdzekļu izmantošanu, tostarp pasākumi ar mērķi novērst dubultu finansēšanu no mehānisma un citām Eiropas Savienības programmām. Ņemot vērā iepriekš minēto, Latvijai jānodrošina atbilstoša vadības un kontroles sistēma Atveseļošanas fonda plāna īstenošanai un uzraudzībai, īpaši ņemot vērā kontrolēšanas izmaksas, administratīvo slogu un paredzamos neatbilstību jeb neattiecināmo izdevumu novēršanas pasākumus un riskus. Tādējādi galvenās kontroles sistēmas būs katras dalībvalsts nacionālās iekšējās kontroles sistēmas, kurām jābūt pietiekami uzticamām, lai aizsargātu Eiropas Savienības finanšu intereses. EK novērtējumā kontroles pasākumi tiek vērtēti vai kā “atbilstoši” (A), vai “nepietiekami” (C). Ja dalībvalsts ierosinātos pasākumus uzskata par nepietiekamiem, plāns netiek apstiprināts. Latvijas Atveseļošanas fonda plānā aprakstītais vadības un kontroles sistēmas piedāvātais ietvars un plānotais modelis tika novērtēts kā atbilstošs no EK puses.Ievērojot visas iepriekš minētās EK definētās uzraudzības prasības Finanšu ministrija (turpmāk – FM) izstrādāja un Saeima atbalstīja attiecīgus grozījumus likumā Par budžetu un finanšu vadību. Saskaņā ar MK doto deleģējumu, Likuma Par budžetu un finanšu vadību 19.3 pants nosaka[[2]](#footnote-3), ka:(1) MK izveido efektīvu, pārskatāmu un pareizas finanšu pārvaldības principiem atbilstošu uzraudzības kārtību Eiropas Savienības budžeta programmas Eiropas Atveseļošanas fonda īstenošanai, lai veicinātu Eiropas Savienības ekonomisko, sociālo un teritoriālo kohēziju, stiprinot dalībvalstu noturības un pielāgošanās spējas nolūkā mazināt Covid-19 krīzes radīto sociālo un ekonomisko ietekmi, un atbalstītu pāreju uz zaļo un digitālo ekonomiku, veicinātu Eiropas Savienības ekonomikas izaugsmes potenciālu un darba vietu radīšanu, kā arī Eiropas Savienības 2030. gadam izvirzīto klimata mērķu sasniegšanu un 2050. gadam izvirzīto klimata neitralitātes mērķu sasniegšanu un saņemtu Eiropas Atveseļošanas fonda finansējumu gan grantu, gan aizdevumu veidā Latvijā.(2) MK nosaka Atveseļošanas fonda plāna ieviešanas un nacionālā ekonomikas Atveseļošanas fonda plāna īstenošanas un uzraudzības kārtību un KPVIS[[3]](#footnote-4) izmantošanas kārtību, kā arī šī mehānisma ieviešanā iesaistīto institūciju tiesības pieprasīt un saņemt tiešu pieeju datiem valsts informācijas sistēmās tādā apjomā, kāds nepieciešams un kādā to paredz MK attiecīgo pienākumu izpildei. Attiecīgi minētais deleģējums tika izveidots pamatojoties uz MK konceptuāli lemto, ka Atveseļošanas fonda plāna ieviešanu īsteno, izmantojot ES fondu vadības un kontroles sistēmu, tas ir šīs sistēmas ietvaros darbojošos iestāžu pieredzi ES fondu administrēšanā, pielāgojot to Atveseļošanas fonda prasībām. Lai nodrošinātu šo uzdevumu visaptverošu izpildi, Saeimā tika atbalstīts risinājums izveidot darboties spējīgu tiesisko regulējumu, lai noteiktu gan šī mehānisma ieviešanā iesaistīto institūciju tiesības un pienākumus, gan arī šo tiesību un pienākumu apmēru attiecīgajiem finansējuma saņēmējiem, jo īpaši, ja minētā mehānisma ieviešanā kā finansējuma saņēmēji būs iesaistīti privāto tiesību subjekti, kuru pienākumu un tiesību apjomam jābūt noteiktam ar ārēju normatīvo aktu.Tāpat MK 2020.gada 18. augustā pieņēma lēmumu[[4]](#footnote-5), ka, ņemot vērā EK ierosinājumus, Atveseļošanas fonda plāna īstenošanas process pamatā tiks nodrošināts esošās ES fondu 2014. - 2020. gada plānošanas perioda vadības un kontroles sistēmas (turpmāk – VKS) ietvaros un balstoties uz šo iestāžu pieredzi ES fondu īstenošanā, vienlaikus to pielāgojot Atveseļošanas fonda īstenošanas prasībām un specifikai. Attiecīgi esošā Eiropas Savienības struktūrfondu un Kohēzijas fonda VKS (vadlīnijas, informāciju sistēmas, procedūras) tiks izmantota Atveseļošanas fonda plāna ietvaros. Tomēr tai tiks veikti precizējumi, ņemot vērā Atveseļošanas fonda plāna izstrādes specifiku un to, ka jau Atveseļošanas fonda plāna izstrādes ietvaros nozares ministrijas un Valsts kanceleja definēja attiecīgajai nozarei plāna ietvaros sasniedzamos mērķus un atskaites punktus, attiecīgi šo MK noteikumu mērķis ir noteikt veidu un apjomu pārbaudēm no kompetento iestāžu puses, lai preventīvi veiktu visas nepieciešamās pārbaudes, kas vērstas uz to, lai samazinātu iespējamos neatbilstošos izdevumus Atveseļošanas fonda plāna īstenošanas ietvaros, kā arī noteiktu standartizētu informācijas apkopošanas un uzglabāšanas kārtību nepieciešamo atskaišu sniegšanai EK.Atšķirībā no ES fondu ieviešanas procesa, Atveseļošanas fonda plāna īstenošanas ietvaros daudz lielākas iespējas attiecīgās reformas vai investīcijas ieviešanas modeli noteikt ir nacionāli, katrai nozares ministrijai un Valsts kancelejai izvērtējot atbilstošāko un piemērotāko risinājuma veidu. Finanšu ministrija minētā procesa efektīvai un vienveidīgai īstenošanai sniegs nepieciešamos ieteikumus vadlīniju veidā. Savukārt šo horizontālo MK noteikumu ietvaros plānots noteikt tieši Atveseļošanas fonda plāna ietvaros plānoto kopējo pārbaužu tvērumu un šo pārbaužu ietvaros iesaistītās iestādes. Lai gan tiks mazināts kopējais kontroļu apjoms un slogs (piemēram, slogs samazināsies uz izdevumu pamatojošo dokumentu pārbaudēm, tāpat Regula neparedz specifiskas pārbaudes projekta īstenošanas vietās, tās varēs veikt ņemot vērā riskus un nepieciešamību) , īpašs fokuss būs uz procesa, atskaites punktu un mērķu uzraudzību, kā arī pastiprināti uzraugot dubultā finansējuma, interešu konflikta, korupcijas un krāpšanas riskus. Papildus norādām, ka Regula neparedz veikt 100% pārbaudes. Pārbaudes tiek veiktas izlases veidā, ņemot vērā konstatētos riskus projektu īstenošanā. Projekta riskus izvērtē nozares ministrija vai Valsts kanceleja, vai Centrālā finanšu un līgumu aģentūra (turpmāk – CFLA), ja tā ir līgumslēdzēja institūcija. Līdz ar to netiek mākslīgi noteikts papildus slogs ar konkrēti definētu pārbaužu apjomu, lai veiktu konkrētu skaitu pārbaužu. Lai nodrošinātu attiecīgo prasību ieviešanu nacionāli, MK ar šiem noteikumiem deleģēs Finanšu ministrijai Atveseļošanas fonda plāna koordinatora un Atveseļošanas fonda plāna revīzijas iestādes funkcijas. Nozaru ministrijām un Valsts kancelejai, tiks deleģēta funkcija būt atbildīgajiem par reformas un investīcijas ieviešanu, taču skaidri nosakot atbildību sadalījumu. Tas ir, nozares ministrija ir atbildīga par sava resora, t.i., nozares ministrijas un tās padotības iestāžu darbībām, lai Atveseļošanas fonda plāna īstenošanas ietvaros veiktās darbības būtu atbilstošas spēkā esošajiem Latvijas Republikas un Eiropas Savienības normatīvajiem aktiem, savukārt Atveseļošanas fonda plāna ietvaros definēto atskaites punktu un mērķu atbilstošu sasniegšanu koordinē un uzrauga atbilstoši Atveseļošanas fonda plānam definētā nozares ministrija, Valsts kanceleja. Atbilstoši MK noteikumu 8.6.apakšpunktā noteiktajam, nozares ministrija un Valsts kanceleja resora ietvaros nodrošina, ka ar Atveseļošanas fonda plāna īstenošanu saistīto prasību ievērošanu veic finansējuma saņēmējs. Gadījumā, ja nozares ministrija un Valsts kanceleja konstatēs šo prasību neievērošanu, tās veiks attiecībā pret finansējuma saņēmēju attiecīgas korektīvās darbības. Minētais nosacījums attiecas tikai uz gadījumiem, kur līgumu vai vienošanos par Atveseļošanas fonda plāna īstenošanu ar finansējuma saņēmēju ir noslēgusi nozares ministrija un Valsts kanceleja. Katra nozares ministrija un Valsts kanceleja ir atbildīga par sava resora finansējuma saņēmējiem arī situācijās, ja tās nav konkrētās reformas vai investīcijas atbildīgā nozares ministrija vai Valsts kanceleja. Attiecīgi, lai nodrošinātu pienācīgu un samērīgu uzraudzības un kontroles mehānismu Atveseļošanas fonda plāna atbilstošā īstenošanā, Atveseļošanas fonda plāna īstenošanas pārbaudes atbilstoši kompetencei būtu nozares ministriju, Valsts kancelejas un CFLA atbilstošā pārziņā, kā arī Iepirkumu uzraudzības biroja kompetencē attiecībā uz iepirkumu dokumentācijas pirmspārbaudes veikšanas nodrošināšanu. Skaidrojam, ka Atveseļošanas fonda ieviešana ir tiešās pārvaldības instruments. Tā īstenošanā iesaistīto institūciju loma un tām veicamo funkciju apjoms, kas nav definēts Regulā, noteikts citos EK sagatavotajos dokumentos, kā Regulas deleģētajos aktos, Atveseļošanas fonda finansēšanas līgumā, Padomes Īstenošanas lēmumā un norādījumos par vispārējo procesu. Ievērojot minēto un to, ka katrai iestādei ir atšķirīgas lomas un kompetences, nepastāv risks, ka iestādēm noteiktās funkcijas dublēsies vai pārklāsies.Ņemot vērā, ka Regula nosaka vispārīgas prasības un pienākumus bez specifisku funkciju, veicamo darbību un to apjomu definēšanas Atveseļošanas fonda plāna īstenošanā iesaistītajām iestādēm, kā tas ir specifiski definēts ES fondu Regulā, šo MK noteikumu projekta saturs nosaka iesaistīto iestāžu vispārējo nacionāla līmeņa kompetencei un iesaisti, tiesību un funkciju apjomu, ņemot vērā arī to, ka par vairākām ar Atveseļošanas fonda plāna īstenošanu saistītajām lietām EK attiecīgas norādes gan skaidrojumu, gan vadlīniju gan deleģēto aktu veidā vēl tikai plāno sniegt.Tāpat jāņem vērā, ka Atveseļošanas fonda plānā definēti un iekļauti ļoti dažādi reformu un investīciju atskaites punkti un mērķi, līdz ar to nozares ministrija un Valsts kanceleja, kā atbildīgā par savā pārraudzībā esošo Atveseļošanas fonda plāna komponenti, izstrādājot investīcijas īstenošanas MK noteikumus vai informatīvo ziņojumu par attiecīgā Atveseļošanas fonda plāna reformas vai investīcijas mērķa īstenošanas kārtību, var definēt konkrētas funkcijas un uzdevumus ieviešanā iesaistītajiem.Kā jau tas anotācijā tika iepriekš minēts, attiecīgi Atveseļošanas fonda plāna īstenošanai Finanšu ministrijapiedāvā izmantot Eiropas Savienības struktūrfondu un Kohēzijas fonda 2014. – 2020. gada plānošanas perioda ātrāk uzsākamo specifisko atbalsta mērķu īstenošanas mehānismu, tai skaitā sniedzot atbalstu šī mehānisma sagatavošanas procesā. Tas paredz, ka nozares ministrija vai Valsts kanceleja Atveseļošanas fonda plāna reformas vai investīcijas īstenošanas ietvaros izstrādā attiecīgās reformas īstenošanas aprakstu, līdzīgi ES fondu projekta īstenošanas aprakstam, un informatīvā ziņojuma veidā iesniedz izskatīšanai MK. Gadījumā, ja Atveseļošanas fonda plāna īstenošanas ietvaros plānotas projektu iesniegumu atlases ar sacīkstes principu, (projektu vērtēšanu nodrošinot CFLA), īstenošanai tiek izstrādāti un apstiprināšanai MK tiek virzīti attiecīgi MK noteikumi, paredzot izsekojamus minēto projektu izvērtēšanas, apstiprināšanas un īstenošanas nosacījumus. Lai arī plānots, ka galvenokārt MK noteikumi tiks izstrādāti projektu iesniegumu atlasēm ar sacīkstes principu, tomēr attiecīgie noteikumi var tikt izstrādāti arī ierobežotām projektu iesniegumu atlasēm, ņemot vērā specifiku un plāna reformas vai investīcijas mērķa īstenošanas kārtībā paredzēto. Atbilstošāko variantu nozares ministrijām vai Valsts kancelejai jāvērtē, ņemot vērā Finanšu ministrijas izstrādātajās vadlīnijās noteikto regulējumu un sarunu ceļā ar attiecīgo nozares ministriju vai Valsts kanceleju ieteikto risinājumu. Šo dokumentu sagatavošanas procesa atvieglošanai Finanšu ministrija jau ir sagatavojusi un šobrīd saskaņošanai nodevusi attiecīgu vadlīniju projektu, kas būs atbalstošs MK noteikumu projektu un informatīvo ziņojumu dokumentu satura noteikšanai un vienotu prasību ievērošanai. Ierobežotas projektu iesniegumu atlases galvenokārt rīkos nozares ministrijas vai Valsts kanceleja, tomēr atsevišķos, izņēmuma gadījumos rīkotājs var būt arī CFLA. Minētais ir atkarīgs no Atveseļošanas fonda plānā paredzētā un katra individuālā investīciju gadījuma. Projektu iesniegumu veidlapas, kādas tās bija paredzētas ES fondu 2014.-2020.gada plānošanas periodā, netiek plānotas. Projekta iesniedzējs, piesakoties uz Atveseļošanās fonda finansējuma projekta iesnieguma paredzētos datu laukus aizpildīs KPVIS. Ļoti būtiski, ka nozares ministrijai un Valsts kancelejai, izstrādājot reformu un investīciju īstenošanas regulējumu, ir jāattiecina Atveseļošanas fonda plāna EK līmenī noteiktie sasniedzami atskaites punkti un mērķi, uz katru šīs reformas un investīcijas ietvaros atlasīto projektu līmeni, paredzot tam tādus atskaites punktus un mērķus, kas būtu sasniedzami noteiktā laika periodā, t.i., saskaņā ar apstiprināto Atveseļošanas fonda plānu un Padomes Īstenošanas lēmumu.Tāpat atbilstoši Regulas prasībām, dalībvalstij ir jānodrošina IT sistēma, kurā tiks uzkrāti visi dati atbilstoši Regulas 22. panta un 27. panta prasībām. Visa ar Atveseļošanas fonda plāna ieviešanu un uzraudzību saistītā informācija, atbilstoši Regulas prasībām un norādītajam dalījumam, visu Atveseļošanas fonda plāna ieviešanas perioda laiku, tiks glabāta vienā IT sistēmā - esošā ES fondu VKS KPVIS, kuru izmantos visas Atveseļošanas fondaplāna ieviešanā iesaistītās institūcijas, t.sk. finansējuma saņēmēji un uzraugošās iestādes kā CFLA, Iepirkumu uzraudzības birojs, revīzijas iestāde, nozares ministrijas, Valsts kanceleja un Finanšu ministrija atbilstoši kompetencei. Esošās KPVIS sistēmas plānotā izmantošana Atveseļošanas fonda plāna ieviešanā rada iespēju arī izmantot jau pieejamās IT sistēmas prototipu un datu krātuves. Ņemot vērā, ka esošā KPVIS sistēma jau šobrīd nodrošina apjomīgu ar Eiropas Savienības fondu projektu īstenošanu saistīto datu apkopošanu, tā tika atzīta par atbilstošāko Atveseļošanas fonda plāna īstenošanas uzraudzības nodrošināšanai, vienlaikus to nepieciešams papildināt un pielāgot Atveseļošanas fonda plāna īstenošanas regulējuma prasībām datu uzkrāšanai, progresa ziņojumiem un maksājumu pieprasījumiem EK, t.sk., lai apkopotu rādītājus u.c. informāciju, kas nepieciešama atskaites punktu un mērķu sasniegšanas apliecināšanai un ziņošanai EK. Šāds risinājums ir ekonomiski, tehniski un laika resursa patēriņa ziņā visekonomiskākais un pamatotākais. Ja tiek uzsākts īstenot Atveseļošanas fonda plānā noteiktās reformas un investīcijas pirms KPVIS tiek pilnībā pielāgots Atveseļošanas fonda plāna īstenošanas regulējuma prasībām, par īstenošanu kompetentā iestāde, atbilstoši kompetencei, nodrošina atbilstošu audita liecību un kopējā ieviešanas procesa atbilstošu dokumentēšanu. Ņemot vērā augstāk minēto, ES fondu administrēšanas sistēmā esošo institūciju iesaiste plānota arī Atveseļošanas fonda plāna īstenošanā, ņemot vērā to praktisko pieredzi efektīvā ES fondu līdzekļu administrēšanā, vienlaikus izvērtējot nepieciešamos papildu finanšu resursus, kas paredzami jauno un apjomā pieaugošo funkciju un VKS, t.sk. KPVIS pielāgošanas un uzturēšanas izmaksām. Saskaņā ar Regulas 27. pantu ir nepieciešams reizi pusgadā EK iesniegt pusgada ziņojumu par Atveseļošanas fonda plāna ieviešanas progresu. Ziņošanas process EK nacionāli ir pielāgots jau eksistējošam ES fondu progresa pusgada ziņošanas formātam MK, sniedzot to attiecīgi līdz kārtējā gada 1. martam un 1. septembrim, neveidojot papildu administratīvo slogu izstrādāt vēl vienu informatīvo ziņojumu iesniegšanai MK. Uz šo MK noteikumu izstrādes brīdi nav zināma viennozīmīga šī ziņojuma forma, kas apgrūtina sniedzamā informācijas apjoma novērtēšanu, bet paredzams, ka EK noteiktā veidne būs iestrādāta KPVIS, kas mazinās administratīvo slogu uz starpiestāžu informācijas plūsmu e-pastos un vēstulēs. Izņēmums varētu būt attiecībā uz 2022. gada pirmajā pusgadā sniedzamo informāciju EK, ņemot vērā augstāk anotācijā minēto faktu, ka KPVIS varētu būt funkcionāla tikai uz 2022. gada II. ceturksni.Saskaņā ar Regulas 22. pantu dalībvalstij ir nepieciešams iesniegt maksājumu pieprasījumu EK atmaksas saņemšanai, pievienojot vairākus pavadošos dokumentus, tādus kā apliecinošos dokumentus par atskaites punktu un mērķu sasniegšanu, kopsavilkumu par veiktajām pārbaudēm, tostarp konstatētajiem trūkumiem, kā arī pārvaldības deklarāciju par atbilstošu sistēmas pārvaldību. Atšķirībā no pusgada ziņojuma, Regula paredz iespēju maksājuma pieprasījumu iesniegt EK arī vienreiz gadā. Ņemot vērā ar Padomes Īstenošanas lēmumā noteikto ar EK saskaņoto indikatīvo laika grafiku, Latvija plāno izmantot šo Regulā noteikto iespēju, tādējādi mazinot administratīvo slogu Atveseļošanas fonda plāna ieviešanā iesaistītajām iestādēm sagatavot Regulas 22. pantā minētos dokumentus. Izņēmums varētu būt 2026. gads jeb Atveseļošanas fonda plāna ieviešanas noslēguma gads, kad maksājumu pieprasījums EK būs jāsniedz divas reizes gadā. Par 2026. gada informācijas sniegšanas kārtību, Finanšu ministrija kā Atveseļošanas fonda plāna koordinators informēs iestādes atsevišķi, ņemot vērā, ka vēl nav apstiprināts finansēšanas nolīgums, kura ietvaros tiks nostiprināts arī pēdējā maksājuma pieprasījuma iesniegšanas datums.Lai samazinātu institūciju iesaistes biežumu Atveseļošanas fonda plāna progresa ziņošanai, nacionāli ir priekšlikums uzbūvēt ziņošanas sistēmu tā, ka reizi gadā jeb kārtējā gada sākumā iestādes sniedz informāciju gan progresa ziņojumam, gan arī maksājuma pieprasījuma izstrādei, savukārt kārtējā gada vidū – tikai informāciju progresa ziņojumam. Ņemot vērā šajos MK noteikumos aprakstīto funkciju sadalījumu, ziņošanas un maksājumu pieprasījumu iesniegšanas process ir paredzēts secīgā pakāpeniskā veidā:Vispirms informāciju par investīciju projektu ieviešanu ievada CFLA, ievērojot šo noteikumu 2.3.1. apakšpunktā noteikto Atveseļošanas fonda plāna īstenošanas funkciju attiecībā uz investīciju projektu iesniegumu atlasi, ja to paredz attiecīgie investīcijas īstenošanas MK noteikumi. Ja nozares ministrija vai Valsts kanceleja savā pārraudzībā esošās Atveseļošanas fonda plāna investīcijas un reformas, ja attiecināms, deleģē savām padotības iestādēm (Atveseļošanas fonda finansējuma saņēmējiem), atrunājot uzraudzības un ieviešanas modeli MK informatīvajā ziņojumā, attiecīgi arī šīs iestādes nodrošina informācijas ievadi vienā laikā ar CFLA. Informācija par katru projektu, līdzīgi kā ES fondu 2014. - 2020. gada plānošanas periodā, ir vadāma KPVIS, tādējādi izsekojamā veidā rādot projektu progresu un tajā veiktās kontroles. Savukārt maksājumu kārtība finansējuma saņēmējiem, ņemot vērā Finanšu ministrijas vadlīnijās noteikto kārtību, tiks atspoguļota MK noteikumos vai informatīvajos ziņojumu par Atveseļošanas fonda investīciju īstenošanu, ņemot vērā specifiku.Šo informāciju, kas ievadīta KPVIS, CFLA un Finanšu ministrija kā revīzijas iestāde izmanto, lai veiktu izlases veida pārbaudes un auditus par MK noteikumos šīm iestādēm definētiem aspektiem.Iepirkumu uzraudzības birojs, nodrošinot izlases veidā iepirkumu pirmspārbaudes, ievada šo informāciju KPVIS, attiecīgi gan CFLA, gan nozares ministrija un Valsts kanceleja var šos rezultātus redzēt un ņemt vērā līdz šajos MK noteikumos definētiem termiņiem sniedzot kopsavilkumu par veiktajām pārbaudēm un konstatētiem trūkumiem. Tāpat CFLA un nozares ministrija un Valsts kanceleja atbilstoši kompetencei ņem vērā revīzijas iestādes konstatējumus projektos.Nozares ministrija un Valsts kanceleja kā atbildīgā par investīciju un reformu īstenošanu iepazīstas KPVIS ar augstāk minēto iestāžu informāciju un sniedz KPVIS kopējo aprakstu par progresu, par sasniegtajiem atskaites punktiem un mērķiem, t.sk. ņemot vērā arī revīzijas iestādes konstatējumus sistēmas auditos un darbību revīzijās. Katra institūcija reizi gadā nodrošina, ka KPVIS ir pieejama pamatojošā dokumentācija par atskaites punktu un mērķu sasniegšanu, sniedz kopsavilkumu par veiktajām pārbaudēm un pārvaldības deklarāciju tādā formā, kāda tā būs no EK puses piedāvāta, to nemodificējot katrai iestādei pēc pildāmas funkcijas, tādējādi apliecinot, ka katra iestāde atbilstoši savai kompetencei un šajos MK noteikumos noteiktajam funkciju tvērumam veic attiecīgo funkciju atbilstoši prasītajam un ar labas finanšu pārvaldības principiem.Finanšu ministrija kā Atveseļošanas fonda plāna koordinators apkopo no KPVIS nozares ministriju un Valsts kancelejas sniegtās progresa atskaites vienā ziņojumā, ko attiecīgi iesniedz MK apstiprināšanai pirms pusgada ziņojuma iesniegšanas EK. Finanšu ministrija kā Atveseļošanas fonda plāna koordinators, ņemot vērā KPVIS pieejamo informāciju, sagatavo maksājuma pieprasījumu iesniegšanai EK, pievienojot visus nepieciešamos pavadošos dokumentus. Saskaņā ar EK finanšu nolīguma nosacījumiem (projekts) (t.sk. Regulas), gadījumos, kad EK prasa papildinājumus/precizējumus pie iesniegtajiem dokumentiem, Finanšu ministrija kā Atveseļošanas fonda plāna koordinators, sadarbojoties ar attiecīgajām noteikumu projekta 2. punktā minētajām iestādēm (pēc kompetences), nodrošina šīs informācijas un, ja nepieciešams, precizēto dokumentu iesniegšanu, attiecīgi par būtiskām izmaiņām Atveseļošanas fonda plāna ieviešanā informējot MK pie nākamā pusgada ziņojuma iesniegšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, CFLA, Iepirkumu uzraudzības birojs, attiecīgās nozares ministrijas, tai skaitā Valsts kanceleja.  |
| 4. | Cita informācija | Papildus jāņem vērā, ka, virzot izskatīšanai MK regulējumu par attiecīgās Atveseļošanas fonda plāna investīcijas vai reformas īstenošanu, MK lems par kārtību, kādā šīs investīcijas vai reformas īstenošanas ietvaros tiek risināts pievienotās vērtības nodokļa attiecināšanas jautājums, ņemot vērā, ka Regula minētos nosacījumus neparedz, kas faktiski nozīmē, ka šīs izmaksas nav attiecināmās finansēšanai no Atveseļošanas fonda līdzekļiem. Papildus MK izskatīs un iespēju robežās lems, par projekta administrēšanas un papildus resursu un slodžu jautājumiem, kurus nebija iespējams attiecināt no Atveseļošanas fonda līdzekļiem.Tāpat jāņem vērā EIROPAS PARLAMENTA UN PADOMES REGULAS (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 61. pantā noteiktais attiecībā uz interešu konflikta tvērumu, kas jau sekmīgi skaidrots Eiropas Savienības fondu administrēšanas ietvaros no CFLA puses un attiecīgi šī panta tvēruma un nozīmīguma skaidrojums tiks turpināts arī Atveseļošanas fonda līdzekļu apguves ietvaros, tai skaitā arī skaidrojot šī panta tvērumu vadlīniju un ietvaros no FM puses.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, CFLA, Iepirkumu uzraudzības birojs, attiecīgās nozares ministrijas, tai skaitā Valsts kanceleja, finansējuma saņēmējs.  |
| 2. | Tiesiskā regulējuma ietekme uz tautsaimniecību un administratīvo slogu | MK noteikumi un tajā ietvertie Atveseļošanas fonda plāna īstenošanas un uzraudzības mehānismi nodrošinās to, ka iespējami mazākā apjomā un ar mazākiem riskiem finansēšanai no Atveseļošanas fonda plāna līdzekļiem tiks virzīti tādi izdevumi, kas EK pārbaužu ietvaros varētu tikt atzīti par neatbilstošiem Atveseļošanas fonda plāna īstenošanas nosacījumiem un attiecīgi netiktu attiecināti finansēšanai no Atveseļošanas fonda plāna līdzekļiem.  |
| 3. | Administratīvo izmaksu monetārs novērtējums | Minētajos noteikumos plānotās pārbaudes un to ietvaros iespējamais administratīvo izmaksu monetārais novērtējums ir skatāms vienlaicīgi ar Finanšu ministrijas virzīto Informatīvo ziņojumu par Latvijas Atveseļošanas un noturības mehānisma plāna ieviešanu, kur attiecīgi MK tiek sniegta nepieciešamā informācija un iespējamās izmaksas no Latvijas Republikas valsts budžeta Atveseļošanas fonda plāna īstenošanas un uzraudzības funkcijas veikšanai, kas saskaņā ar EK sniegto viedokli nav attiecināma finansēšanai no Atveseļošanas fonda plānā paredzētajiem finanšu līdzekļiem.  |
| 4. | Atbilstības izmaksu monetārs novērtējums | Saskaņā ar anotācijas iepriekšējā punktā sniegto skaidrojumu minētais vērtējams kopsakarā ar Finanšu ministrijas virzīto Informatīvo ziņojumu par Latvijas Atveseļošanas un noturības mehānisma plāna ieviešanu.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  1451000 |  0 |  6394000 |  0 |  6162000 |  5812000 |
| 2.1. valsts pamatbudžets |  0 |  1451000 |  0 |  6394000 |  0 |  6162000 |  5812000 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  -1451000 |  0 |  -6394000 |  0 |  -6162000 |  -5812000 |
| 3.1. valsts pamatbudžets |  0 |  -1451000 |  0 |  -6394000 |  0 |  -6162000 |  -5812000 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | -1451000 | X | -6394000 | X |  -6162000 |  -5812000 |
| 5.1. valsts pamatbudžets |  -1451000 |  -6394000 |  -6162000 |  -5812000 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |  |  |  |  |  |  |  |
| --- | --- | --- | --- | --- | --- | --- | --- |
|   | 2021 | 2022 | 2023 | 2024 | 2025 | 2026 | 2027 |
| IUB | 0 | 500000 | 468000 | 468000 | 468000 | 468000 | 468000 |
| FM (VI, RI, KAKD) | 204000 | 408000 | 408000 | 408000 | 408000 | 408000 | 204000 |
| CFLA | 210000 | 3412000 | 3212000 | 2862000 | 2712000 | 2112000 | 50000 |
| Institūcijas  | 1 037 000 | 2 074 000 | 2 074 000 | 2 074 000 | 2 074 000 | 2 074 000 | 1 037 000 |
| Kopā | 1451000 | 6 394 000 | 6 162 000 | 5 812 000 | 5 662 000 | 5 062 000 | 1 759 000 |

|  |  |
| --- | --- |
| Institūcija | Finansējums 2021.gadam (euro) |
| Satiksmes ministrija | 119 000 |
| Vides aizsardzības un reģionālās attīstības ministrija | 187 000 |
| Iekšlietu ministrija | 17 000 |
| Zemkopības ministrija | 17 000 |
| Ekonomikas ministrija | 153 000 |
| Izglītības un zinātnes ministrija | 170 000 |
| Labklājības ministrija | 153 000 |
| Veselības ministrija | 102 000 |
| Tieslietu ministrija | 51 000 |
| Valsts kanceleja | 34 000 |
| Finanšu ministrija | 17 000 |
| Kultūras ministrija | 17 000 |

Informācija par nepieciešamā finansējuma aprēķinu sniegta informatīvajā ziņojumā. 2021.gadam finansējums piešķirams par 6 mēnešiem. Atveseļošanas fonda plāns apstiprināts EK jūlijā, līdz ar to oficiāli var tikt uzsākt Atveseļošanas fonda plāna ieviešanu.Kopumā institūcijām piešķiramais finansējums aprēķināts par pamatu izmantojot FM vienas slodzes izmaksas gadā, kas reizināts ar institūciju pieprasītā slodžu skaitu uz Atveseļošanas fonda plāna ieviešanas periodu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Izmaiņas nav paredzētas, ievērojot, ka administrēšana tiks nodrošināta esošo amata vietu ietvaros, nepalielinot kopējo amata vietu skaitu katrā resorā. |
| 8. Cita informācija | Atveseļošanas fonda plāna administrēšanai finansējums tiks nodrošināts no valsts budžeta 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Informatīvais ziņojums par Eiropas Atveseļošanas un noturības mehānisma ieviešanu. |
| 2. | Atbildīgā institūcija | FM. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Latvijai saistošas Regulas prasības. |
| 2. | Citas starptautiskās saistības | Tāpat Atveseļošanas fonda finansēšanas nolīgumā (projekts) noteiktais, vienlaikus jāņem vērā, ka minētais nolīgums vēl nav parakstīts no EK pārstāvju puses, tāpat jāņem vērā, ka saistošas būs visas EK izvirzītās prasības deleģēto aktu, skaidrojumu un vadlīniju veidā, pie kuru izstrādes EK turpina darbu arī šobrīd. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nav attiecināms. |
| A | B | C | D |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | MK noteikumu projekta mērķis ir nodrošināt nepieciešamās papildus pārbaudes, lai nacionāli mazinātu Atveseļošanas fonda plāna ietvaros plānoto reformu un Atveseļošanas fonda plāna investīciju un reformu īstenošanas ietvaros veikto izdevumu neattiecināšanas riskus, tai skaitā nodrošinātu vienotu informācijas uzkrāšanas kārtību informācijas sistēmā KPVIS, kā arī centralizētu kopējās Atveseļošanas fonda plāna īstenošanai nepieciešamās informācijas apkopošanu, tiešā veidā nenosakot vai nemainot minētajā regulā noteiktās prasības, bet atvieglojot un sistematizējot nacionāli ar šī plāna atskaitīšanos EK saistītās darbības.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms.  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Iekļauj informāciju atbilstoši instrukcijas 58.2. apakšpunktam | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktam |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji var līdzdarboties noteikumu projekta izstrādē, sniedzot atzinumu par to, jo noteikumu projekts ir publicēts tīmekļa vietnē <https://www.esfondi.lv/sabiedribas-lidzdaliba> un tīmekļa vietnē <https://www.fm.gov.lv/lv/es-publiskas-konsultacijas> . |
| 2. | Sabiedrības līdzdalība projekta izstrādē | Sadarbības pārstāvji varēja līdzdarboties noteikumu projekta saskaņošanas laikā, rakstveidā sniedzot viedokļus par minēto projektu, kas publicēts tīmekļa vietnē <https://www.esfondi.lv/sabiedribas-lidzdaliba> un tīmekļa vietnē <https://www.fm.gov.lv/lv/es-publiskas-konsultacijas>. Noteikumu projekta saskaņošanas laikā tika saņemti biedrības “Zaļā brīvība” priekšlikumi. |
| 3. | Sabiedrības līdzdalības rezultāti |  Ņemot vērā, ka biedrības “Zaļā brīvība” priekšlikums izveidot Uzraudzības komiteju neatbilda Regulā noteiktiem pienākumiem dalībvalstij, bet pārējie bija redakcionāli, tad tie netika ņemti vērā. Biedrībai “Zaļā brīvība” tiks sniegts atsevišķis skaidrojums. |
| 4. | Cita informācija | Vienlaikus jānorāda, ka minēto MK noteikumu projektā ietverto normu mērķis tiešā veidā neskar sabiedrības intereses, jo nosaka Atveseļošanas fonda plāna īstenošanas ietvaros plānotās nacionāli nosakāmās Atveseļošanas fonda plāna īstenošanas un uzraudzības iestādes, kā arī šo iestāžu veicamo pienākumu un apjomu un kārtību.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, CFLA, Iepirkumu uzraudzības birojs, attiecīgās nozares ministrijas, tai skaitā Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpildes ietekme uz pārvaldes funkcijām un institucionālo struktūru vērtējama un skatāma informatīvajā ziņojumā par Latvijas Atveseļošanas un noturības mehānisma plāna ieviešanu, kas tiek virzīts izskatīšanai MK vienlaikus ar šo MK noteikumu projektu. Resursi Atveseļošanas fonda plāna ieviešanai ir plānoti kā terminēti uz noteiktu laiku – līdz Atveseļošanas fonda plāna ieviešanas pilnīgam noslēgumam un finansējami no valsts budžeta, ievērojot, ka administrēšana tiks nodrošināta esošo amata vietu ietvaros, nepalielinot kopējo amata vietu skaitu katrā resorā. |
| 3. | Cita informācija | Nav. |

Finanšu ministrs J.Reirs

Logina

zane.logina@fm.gov.lv

67095480

1. <https://likumi.lv/ta/id/322858-par-latvijas-atveselosanas-un-noturibas-mehanisma-planu> [↑](#footnote-ref-2)
2. <https://likumi.lv/ta/id/58057-likums-par-budzetu-un-finansu-vadibu> [↑](#footnote-ref-3)
3. Kohēzijas politikas fondu vadības informācijas sistēma 2014.-2020.gadam. [↑](#footnote-ref-4)
4. Protokola Nr.49 39.§ Informatīvais ziņojums "Par Eiropas Atveseļošanas un noturības mehānismu" 5.punkts - Noteikt, ka Atveseļošanas un noturības plāna ieviešanai izmanto Eiropas Savienības fondu vadības un kontroles sistēmu, pielāgojot to Atveseļošanas un noturības mehānisma prasībām. [↑](#footnote-ref-5)